**9. Sajam poslova u Požeško-slavonskoj županiji**

Hrvatski zavod za zapošljavanje Područni ured Požega organizira ove godine 9. Sajam poslova u Požeško-slavonskoj županiji, u srijedu 25. listopada 2017. godine na Veleučilištu u Požegi, Vukovarska 17, Požega, u vremenu od 10,00 do 14,00 sati.

Sajam organiziramo pod pokroviteljstvom Grada Požege i Požeško-slavonske županije, u partnerstvu s Veleučilištem u Požegi.

Sajam poslova organiziramo kako bismo omogućili neposredni kontakt poslodavaca i potencijalnih zaposlenika te za poticanje nezaposlenih osoba u aktivnom traženju posla, radi stvaranja partnerstva i suradnje svih dionika na tržištu rada, pružanja informacija o mogućnostima zapošljavanja, obrazovanja i cjeloživotnog učenja.

**Nezaposlene osobe i tražitelji zaposlenja na Sajmu poslova imaju mogućnost:**

* uspostaviti neposrednu komunikaciju s poslodavcem, osobno se predstaviti i ostaviti svoj životopis,
* prikupiti informacije o poslodavcu te o njegovim trenutačnim, ali i budućim potrebama za zapošljavanjem,
* procijeniti vlastite kompetencije u skladu sa zahtjevima poslodavaca,
* informirati se o mogućnostima obrazovanja i usavršavanja na području Požeško-slavonske županije.

**Poslodavci na Sajmu poslova imaju mogućnost:**

* izravnog kontakta s potencijalnim radnicima,
* stvoriti vlastitu bazu posloprimaca temeljem prikupljenih životopisa,
* upoznati dionike tržišta rada s područjem svoga rada i budućim planovima rasta i razvoja,
* uspostaviti partnerski odnos i suradnju s partnerima iz okruženja.

**Svi sudionici Sajma imat će priliku informirati se o uslugama Hrvatskog zavoda za zapošljavanje od kojih izdvajamo:**

* Mjere aktivne politike zapošljavanja „Od mjere do karijere“
* Profesionalno usmjeravanje (portal za upravljanje karijerom e-Usmjeravanje)
* Sezonsko zapošljavanje na moru (informacije i prijave za Sezonu 2018.)
* Obrazovanje nezaposlenih (informacije i prijave za obrazovne programe prema Planu obrazovanja za 2017. i 2018. godinu)

Program sajma:

|  |  |
| --- | --- |
|  |  |
| **10:00** | **Svečano otvorenje Sajma poslova** |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
| **10:00-14:00** | **Predstavljanje sudionika putem izložbenih pultova i multimedijskih prezentacija**  Dvorana Matka Peića |
|  |  |
|  |  |
|  |  |
|  |  |
| **11:00-12:00** | **Debata „Dobre ocjene na faksu pretpostavka su dobre karijere“**  Dvorana Dragutina Lermana (dvorana 4) |
|  |  |
| **12:00-13:00** | **Radionica za nezaposlene osobe: „Učenje – prilika ili mučenje!“**  Dvorana Dragutina Lermana (dvorana 4) |
|  |  |
| **12:00-14:00** | **Vježba: „Jesmo li spremni za posao?“** |
|  | Razgovor za posao studenata Veleučilišta |
|  |  |
| **13:00-14:00** | **Prezentacija mjere Osposobljavanje na radnom mjestu**  HZZ |
|  |  |
| **14:00** | **Zatvaranje Sajma poslova** Podjela zahvalnica sudionicima |
|  |  |

Radujemo se Vašem dolasku!